Diari Oficial de la Generalitat Valenciana


Sumari del DOGV 7090, del 16-08-2013 (2013/8344)

Notificació de l'inici de l'expedient de revisió de la classificació empresarial i del tràmit d'audiència. Expedient número T-5563-8810-4.
------------------------------------------------------------------------------------------------------------------------------------------

### Dades del document

Número de DOGV
:   7090

Data del DOGV
:   16-08-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/8344


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'inici de l'expedient de revisió de la classificació empresarial i del tràmit d'audiència. Expedient número D-7951-3419-4. [2013/8344]  
S'ha intentat notificació expressa a l'interessat en data 28.06.2013, registre d'eixida 19956, i com que no s'ha pogut practicar, en virtut dels termes i procediments previstos en l'article 59.5 de la Llei 30/1992, de 26 de novembre, reguladora del Règim Jurídic de les Administracions Públiques i del Procediment Administratiu Comú, per mitjà del present anunci se li notifica l'inici de l'expedient de revisió de la classificació i del tràmit d'audiència perquè presente la documentació a fi de conservar la classificació obtinguda al seu dia en el Registre Oficial de Contractistes i Empreses Classificades de la Generalitat.  
  
  
Interessat:  
Expedient núm.: P-9592-9048-5.  
Empresa: Hadiga Paisajismo, SL.  
NIF/CIF: K66180940.  
Domicili: Progrés, 273, 2.º-2.ª.  
Població i CP: València 46824.  
  
Ref.: SUB/SCC/as/atm  
Assumpte: inici expedient de revisió de la classificació i tràmit d'audiència.  
L'empresa Hadiga Paisajismo, SL, es troba classificada com a empresa contractista de servicis per acord de la Comissió de Classificació i Registres de data 10 de març de 2011.  
L'article 70.2 del Text Refós de la Llei de Contractes del Sector Públic, disposa que, per a la conservació de la classificació, les empreses classificades hauran de justificar anualment el manteniment de la solvència econòmica i financera, i hauran d'aportar la corresponent documentació actualitzada en els termes establits reglamentàriament.   
  
De conformitat amb el que preveu l'article 5.3 del Reial Decret 817/2009, pel qual es desplega parcialment la Llei de Contractes del Sector Públic, en data 14.12.2012 es va formular requeriment a l'empresa a fi que, en el termini dels 10 dies hàbils següents a la seua recepció, presentara la declaració responsable justificativa del manteniment de la seua solvència econòmica i financera, acompanyada dels comptes anuals corresponents a l'últim exercici comptable i del justificant de la seua presentació en el Registre Mercantil o oficial que corresponga a l'empresa, amb l'advertiment que si no ho fera així s'iniciaria expedient de revisió de la classificació de l'empresa.  
S'ha intentat la notificació expressa del requeriment anterior a l'interessat, i com que no s'ha pogut practicar, en data 07.05.2013 es va publicar anunci al Diari Oficial de la Comunitat Valenciana, segons consta acreditat en l'expedient, i transcorregut el termini establit per a presentar l'esmentada documentació sense que la dita presentació s'haja efectuat, procedix iniciar l'expedient de revisió de la classificació atorgada a l'empresa, d'acord amb el que preveu l'article 4 del Reial Decret 817/2009 abans mencionat, i en virtut d'això esta secretaria ha adoptat el següent acord:  
Primer. Iniciar d'ofici l'expedient de revisió de les classificacions atorgades a l'empresa per acord de 10 de març de 2011, de la Comissió de Classificació i Registres, de la Junta Superior de Contractació Administrativa de la Generalitat, pels motius expressats en el present acord.  
  
Segon. Donar audiència a l'empresa i a qualssevol persones interessades en el procediment, per un termini de quinze dies hàbils comptador des de l'endemà de la notificació del present acord, a fi que puguen formular les al·legacions o presentar els documents que estimen pertinents per a la defensa dels seus drets.  
I perquè servisca de notificació a l'interessat s'expedix este edicte.  
  
  
València, 29 de juliol de 2013.- La subsecretària: Carmela Cots Soler.